OpenLLM-France/wikimedia huggingface dataset:
# Sofia Elionor de Saxònia

Sofia Elionor de Saxònia (Dresden, 23 de novembre de 1609 - Darmstadt, 2 de juny de 1671) fou una noble alemanya de la Casa de Wettin, filla de l'elector Joan Jordi I de Saxònia (1585-1656) i de la seva segona muller Magdalena Sibil·la de Prússia (1587-1659).

## Matrimoni i fills

L'1 de juliol de 1627 es va casar al palau de Torgau amb el landgravi Jordi II de Hessen-Darmstadt, fill de Lluís V de Hessen-Darmstadt (1577-1626) i de Magdalena de Brandenburg (1582-1616). El matrimoni va tenir quinze fills:
* Lluís (1630-1678), casat primer amb la princesa Maria Elisabet de Schleswig-Holstein-Gottorp (1634-1665), i després amb Elisabet Dorotea de Saxònia-Gotha-Altenburg (1640-1709).
* Magdalena Sibil·la (1631-1651)
* Jordi (1632-1676), casat primer amb Dorotea Augusta de Schleswig-Holstein-Sonderburg (1636-1662), i després amb Juliana Alexandrina de Leiningen-Dagsburg-Heidesheim (1651-1703).
* Sofia Elionor (1634-1663), casada amb Guillem Cristòfol de Hessen-Homburg (1625-1681).
* Elisabet Amàlia (1635-1709), casada amb Felip Guillem de Neuburg (1615-1690).
* Lluïsa Cristina (1636-1697), casada amb Cristòfol Lluís I de Stolberg (1634-1704).
* Anna Maria, nascuda i morta el 1637.
* Anna Sofia (1638-1683).
* Amàlia Juliana, nascuda i morta el 1639.
* Enriqueta Dorotea (1641-1672), casada amb Joan II de Waldeck-Pyrmont (1623-1668).
* Joan, nascut i mort el 1643.
* Augusta Filipina (1643-1672)
* Agnàs, nascuda i morta el 1645.
* Maria Hedwig (1647-1680), casada amb Bernat I de Saxònia-Meiningen (1649-1706).

## Enllaços externs

* http://www.wentzlau.de/burgen/inhalte/schloesser/torgau/hart.htm
# Supercopa d'Espanya de futbol 1997

La Supercopa d'Espanya de 1997 va ser un matx de futbol espanyol a dos partits jugat els dies 20 i 23 d'agost de 1997. Els participants van ser el FC Barcelona, que va ser guanyador de la Copa del Rei 1996-97, i el Reial Madrid CF, que va guanyar la Lliga espanyola 1996-97. El Reial Madrid va guanyar 5–3 en el resultat global.

## Detalls del matx
### Anada

| FC Barcelona | 2–1 | Reial Madrid CF |
| Miquel Àngel Nadal 11' Giovanni 85' | Informe | Raúl González 5' |
| FC Barcelona | Reial Madrid CF |
Ruud Hesp :
| RB | 22 | Michael Reiziger |
| CB | 20 | Miquel Àngel Nadal | | 66' |
| LB | 12 | Sergi Barjuan | 27' |
| DM | 4 | Pep Guardiola (c) |
| RM | 21 | Luis Enrique | | 62' |
| LM | 18 | Guillermo Amor |
| AM | 10 | Giovanni |
| RW | 11 | Rivaldo |
| CF | 9 | Sonny Anderson |
| LW | 14 | Emmanuel Amunike | | 71' |
| Substituts: ||||
| GK | 25 | Carles Busquets |
| DF | 2 | Albert Ferrer | | 66' |
| MF | 16 | Dragan Ćirić | | 71' |
| FW | 15 | Christophe Dugarry | | 62' |
| FW | 19 | Juan Antonio Pizzi |
| Manager: ||||
| Louis van Gaal ||||
Santiago Cañizares :
| RB | 2 | Chendo |
| CB | 24 | Aitor Karanka | 84' |
| CB | 5 | Manolo Sanchís (c) |
| LB | 3 | Roberto Carlos | 89' |
| DM | 16 | Jaime | | 62' |
| RM | 10 | Clarence Seedorf | | 81' |
| LM | 11 | José Amavisca | | 62' |
| AM | 7 | Raúl |
| CF | 8 | Predrag Mijatović | 27' |
| CF | 9 | Davor Šuker |
| Substituts: ||||
| GK | 13 | Pedro Contreras |
| DF | 22 | Carlos Secretário |
| MF | 14 | Guti | | 62' |
| MF | 21 | Zé Roberto | | 62' |
| FW | 23 | Dani | | 81' |
| Manager: ||||
| Jupp Heynckes ||||

### Tornada

| Reial Madrid CF | 4–1 | FC Barcelona |
| Raúl González 42' 54' Mijatović 58' Seedorf 65' | Informe | Giovanni 80' |
| Reial Madrid CF | FC Barcelona |
Santiago Cañizares :
| RB | 17 | Christian Panucci | 38' |
| CB | 24 | Aitor Karanka |
| CB | 4 | Fernando Hierro (c) | 87' |
| LB | 3 | Roberto Carlos |
| DM | 14 | Guti | | 63' |
| RM | 10 | Clarence Seedorf | 8' |
| LM | 21 | Zé Roberto | | 82' |
| AM | 7 | Raúl | 24' |
| CF | 8 | Predrag Mijatović |
| CF | 9 | Davor Šuker | | 73' |
| Substituts: ||||
| MF | 16 | Jaime | | 63' |
| MF | 18 | Víctor | | 73' |
| DF | 5 | Manolo Sanchís | | 82' |
| Manager: ||||
| Jupp Heynckes ||||
Ruud Hesp :
| RB | 2 | Albert Ferrer |
| CB | 22 | Michael Reiziger |
| CB | 3 | Abelardo | 32' |
| LB | 12 | Sergi Barjuan |
| DM | 4 | Pep Guardiola (c) |
| DM | 18 | Guillermo Amor | | 57' |
| AM | 10 | Giovanni |
| RW | 7 | Luís Figo | 45' |
| CF | 9 | Sonny Anderson | | 68' |
| LW | 11 | Rivaldo |
| Substituts: ||||
| MF | 16 | Dragan Ćirić | | 57' |
| FW | 15 | Christophe Dugarry | | 68' |
| Manager: ||||
| Louis van Gaal ||||

## Campió

* Campió de la Supercopa d'Espanya 1997
* Reial Madrid 5è títol

## Referències

* Llista de finals de la Supercopa 1997 RSSSF.com

## Vegeu també

* El Clàssic
# Strehler

Strehler és el nom dels següents personatges:
* Giorgio Strehler (1921-1997), actor i director de teatre italià.
* René Strehler (1934), ciclista suís.
# Tamagawa

«Tamagawa» té aquests significats:

## Llocs

* Tamagawa (Fukushima), poble a la prefectura de Fukushima.
* riu Tama, Tama-gawa en japonés, riu prop de Tòquio.
* Tamagawa (Osaka), barri al districte de Fukushima d'Osaka.

## Altres

* Tamagawa (cognom), cognom japonés.
* Estació de Tamagawa (Iwate), estació de ferrocarril a Iwate.
* Estació de Tamagawa (Osaka), estació de ferrocarril a Osaka.
* Estació de Tamagawa (Tòquio), estació de ferrocarril a Tòquio.
# Stroud

Stroud és una ciutat de mercat i parròquia civil del centre de Gloucestershire (Regne Unit). Es tracta del nucli principal del districte de Stroud. La ciutat, situada a sota del cingle occidental dels Cotswolds, a la confluència de les Cinc Valls, és coneguda pels seus carrers costeruts, el seu esperit independent i la seva cultura del cafè. L'envolta l'Àrea de Bellesa Natural Excepcional dels Cotswolds, mentre que la Cotswold Way passa al seu oest.
El 2021 fou elegida com el millor lloc per viure del Regne Unit pel diari The Sunday Times.

## Referències

* ↑ More for lovers of cafe culture, Stroud News and Journal
* ↑ «Stroud is named best place to live in the UK 2021» (en anglès). The Sunday Times, 26 març 2021. [Consulta: 20 desembre 2021].
# Swift (cràter)

Swift és un petit cràter d'impacte que s'hi troba en la part nord-oest de la Mare Crisium, en la part nord-est de la cara visible de la Lluna. A menys de dos diàmetres al sud es troba el cràter més gran Peirce. Uns 25 km a l'oest apareixen les Dorsum Oppel. Swift va ser prèviament designat Peirce B abans de ser designat amb el seu nom actual per la UAI.
Aquesta formació és circular i en forma de bol, amb una petita plataforma en el punt mitjà de les seves parets interiors inclinades. És un cràter simètric, amb poca aparença de desgast per impactes menors.
| Entorn de Swift. Fotografia de la missió Lunar Reconnaissance Orbiter | Swift (dalt del centre) i Peirce (centre) vistos des de l'Apolo 17. El sistema de marques radials que s'irradia des de l'esquerra pertenany Proclus. Foto NASA. |
Rep el seu nom per honorar, Lewis A. Swift un astrònom nord-americà.
El cràter és incorrectament denominat Graham en alguns mapes.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Swift (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 13 juliol 2018].
* «LROC :: QuickMap - Targeting Mapa LROC» (en anglès). [Consulta: 13 juliol 2018].
# Sòpater de Siracusa

Sòpater (en llatí Sopater, en grec antic Σώπατρος) fou un militar siracusà.
Va ser un dels generals escollits pels siracusans després de l'assassinat de Jerònim de Siracusa l'any 215 aC, segons diu Titus Livi.
Jerònim volia conquerir i regnar sobre tota Sicília, tal com havia fet el seu avi i va avançar contra Leontins amb 15.000 soldats, sense saber que hi havia conspiradors entre ells. Dinòmenes, que formava part de la seva guàrdia, amb una excusa el va separar dels altres guàrdies i va apunyalar Jerònim diverses vegades abans que pogués arribar l'ajut. Els guàrdies van atacar Dinòmenes, que va escapar amb només dues ferides lleus.
Andranòdoros, oncle de Jerònim per haver-se casat amb Demarata, filla de Hieró II, encoratjat per la seva dona que volia ser reina, tenia intenció de prendre el poder, però, en veure que la situació era complicada, va acceptar que Siracusa continués lliure. Els siracusans van elegir diversos generals perquè els dirigissin, entre ells Andranòdoros, i els conspiradors Dinòmenes i Sòpater que van recuperarel tresor, que es trobava a Leontins, i el van deixar sota custòdia dels qüestors.

## Referències

* ↑ 1.Sopater a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 863-864
* 1 2 Titus Livi. Ab Urbe Condita, XXIV, 6, 7, 22-23, 30, 32
# Sòpolis (metge)

Sòpolis (en llatí Sopolis, en grec antic Σώπολις) era un metge grec que va ser el mestre d'Aeci l'impiu a la primera meitat del segle iv.
Una biografia general d'aquest metge apareix a Filostorgi, que li atorga un gran caràcter i diu que no era inferior a cap dels seus contemporanis. També en parla, sense donar-ne el nom, Gregori de Nissa que diu que Aeci es va convertir en servent d'un metge impostor o rodamón (ἀγύρτης), del que va aprendre el seus coneixements mèdics.

## Referències

* ↑ W.A.G., Sopolis a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 878
# Plectroglyphidodon imparipennis

Plectroglyphidodon imparipennis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba des de l'Àfrica oriental fins a les Hawaii, les Illes de la Línia, Pitcairn i Japó.

## Referències

* 1 2 FishBase (anglès)
# Federica Isola

Federica Isola (27 de setembre de 1999) és una esportista italiana que competeix en esgrima, especialista en la modalitat d'espasa.
Va participar en els Jocs Olímpics de Tòquio 2020, i hi va obtenir una medalla de bronze en la prova per equips (juntament amb Rossella Fiamingo, Mara Navarria i Alberta Santuccio).
Va guanyar una medalla de bronze en el Campionat del món d'esgrima de 2019 i també va guanyar 3 medalles en els Campionats d'Europa d'esgrima, totes en la prova per equips.

## Palmarès internacional

Jocs Olímpics :
| Any | Lloc | Medalla | Prova |
| 2020 | Tòquio ( Japó) | 3 | Espasa per equips |
| Campionat del món ||||
| Any | Lloc | Medalla | Prova |
| 2019 | Budapest ( Hongria) | 3 | Espasa per equips |
| Campionat d'Europa ||||
| Any | Lloc | Medalla | Prova |
| 2019 | Düsseldorf ( Alemanya) | 3 | Espasa per equips |
| 2022 | Antalya ( Turquia) | 2 | Espasa per equips |
| 2023 | Cracòvia ( Polònia) | 3 | Espasa per equips |

## Referències

* ↑ Fitxa a olympedia
* ↑ «Federica Isola». Base de dades de la FIE (anglès)
# Mops (subgènere)

Mops és un subgènere del gènere Mops de la família de ratpenats dels molòssids, que engloba 10 de les 15 espècies del gènere.

## Taxonomia

* Mops condylurus
* Mops congicus
* Ratpenat cuallarg de Mongalla (Mops demonstrator)
* Mops leucostigma
* Ratpenat cuallarg midas (Mops midas)
* Ratpenat cuallarg malai (Mops mops)
* Ratpenat cuallarg de Niangara (Mops niangarae)
* Ratpenat cuallarg de panxa blanca (Mops niveiventer)
* Ratpenat cuallarg de Sulawesi (Mops sarasinorum)
* Ratpenat cuallarg de Trevor (Mops trevori)

## Referències

* ↑ Subgènere Mops a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Julia Stiles

Julia O'Hara Stiles (Nova York, 28 de març de 1981) és una actriu i model estatunidenca.

## Biografia

Els seus pares tenen una tenda d'artesania situada al SoHo. Té ascendència anglesa, irlandesa i italiana. el seu debut cinematogràfic va ser l'any 1996 amb la pel·lícula I Love you, I Love you not; el 1999 va aconseguir el seu primer paper important a la pel·lícula Ten Things I Hate About You. Amb la sèrie televisiva The 60's va guanyar-se una certa popularitat als Estats Units, fet que la va portar a actuar en pel·lícules com El somriure de la Mona Lisa, junt a la consagrada Julia Roberts, o a la trilogia Bourne, com a Nicky Parsons, protagonitzada per l'actor Matt Damon.
La actriu va destacar pel seu paper a la sèrie de televisió Dexter, interpretant a Lumen Pierce. Va fer el seu debut com a directora i guionista amb el curt Raving de la revista Elle i estava protagonitzada per Zooey Deschanel. Es va estrenar al Festival de Cinema Tribeca de 2007.

## Filmografia

* I Love You, I Love You Not (1996) de Billy Hopkins.
* L'ombra del diable (1997) de Alan J. Pakula.
* Before Women Had Wings (1997) de Lloyd Kramer.
* Wide Awake (1998) de M. Night Shyamalan.
* Wicked (1998) de Michael Steinberg.
* Ten Things I Hate About You (1999) de Gil Junger.
* State and Main (2000) de David Mamet.
* Down to You (2000) de Kris Isacsson.
* Save the Last Dance (2001) de Thomas Carter.
* The Business of Strangers (2001) de Patrick Stettner.
* Hamlet (2000) de Michael Almereyda.
* O (2001) de Tim Blake Nelson.
* The Bourne Identity (2002) de Doug Liman.
* A Guy Thing (2003) de Chris Koch.
* Carolina (2003) de Marleen Gorris.
* El somriure de la Mona Lisa (2003) de Mike Newell.
* El príncep i jo (2004) de Martha Coolidge.
* The Bourne Supremacy (2004) de Paul Greengrass.
* Edmond (2005) de Stuart Gordon.
* Veritats ocultes (A Little Trip to Heaven) (2005) de Baltasar Kormákur.
* The Omen: 666 (2006) de John Moore.
* L'ultimàtum de Bourne (2007) de Paul Greengrass.
* Gospel Hill (2008) de Giancarlo Esposito.
* Cry of the Owl (2009) de Jamie Thraves.
* Dexter (2010) de Michael Cuesta, Tony Goldwyn, Keith Gordon, Steve Shill, Marcos Siega y Robert Lieberman
* La part positiva de les coses (2012) de David O. Russell
* Close circuit (2013) de John Crowley
* The Makeover (2013) de John Gray
* Out of the dark (2015) de Lluis Quílez
* Jason Bourne (2016) de Paul Greengrass
* The Drowning (2017) de Bette Gordon
* Hustlers (2019) de Lorene Scafaria

## Referències

* ↑ «Julia Stiles: 'That'll sound slutty'». Arxivat de l'original el 2009-01-22. [Consulta: 22 novembre 2017].
* ↑ «Creative Intelligence: Julia Stiles». Arxivat de l'original el 2007-11-06. [Consulta: 22 novembre 2017].
* ↑ Stiles shows her New York in 'Raving' style
# Ramuntcho (pel·lícula de 1919)

Ramuntcho és una pel·lícula muda francesa del 1919 dirigida per Jacques de Baroncelli i protagonitzada per Jacques Roussel, Jeanne Brindeau i Yvonne Annie. Està basat en la novel·la homònima de Pierre Loti de 1897.

## Sinopsi

El jove contrabandista basc Ramuntcho està compromès amb Gracieuse, la mare de la qual s'oposa formalment a la seva unió. Ramuntcho marxa a fer el servei militar a Indoxina. Al seu retorn, decideix marxar cap a Amèrica, descobreix que la seva estimada ha rebut les ordes. Aleshores planeja treure-la, però es rendeix a l'últim moment quan la veu immersa en les seves oracions.

## Repartiment

* Jacques Roussel com a Ramuntcho
* Jeanne Brindeau com a Dolores
* Yvonne Annie com a Gracieuse
* René Lorsay

## Referències

* ↑ Oscherwitz & Higgins p.38
* ↑ Ramuntcho a silentera.org
* ↑ Ramuntcho a Auñamendi Eusko Entziklopedia

## Bibliografia

* Dayna Oscherwitz & MaryEllen Higgins. The A to Z of French Cinema. Scarecrow Press, 2009.
# Federation Professional League

La Federation Professional League (FPL) fou una lliga de futbol de Sud-àfrica que es disputà entre els anys 1969 i 1990. Fou la continuadora de la South African Soccer League, creada uns anys abans per les comunitats negra i índia del país. Des de 1982 fou la primera lliga no racial de Sud-àfrica. Amb l'aparició de la National Soccer League l'any 1984, aquesta passà a un segon nivell i acabà desapareixent.

## Historial

Font:
* 1969: Verulam Suburbs
* 1970: Cape Town Spurs
* 1971: Cape Town Spurs
* 1972: Glenville
* 1973: Cape Town Spurs
* 1974: Cape Town Spurs
* 1975: Berea
* 1976: Cape Town Spurs
* 1977: Swaraj United
* 1978: Durban City
* 1979: Cape Town Spurs
* 1980: Glenville
* 1981: Cape Town Spurs
* 1982: Glendene
* 1983: Lightbody's Santos
* 1984: Lightbody's Santos
* 1985: Swaraj United
* 1986: Lightbody's Santos
* 1987: Lightbody's Santos
* 1988: Lightbody's Santos
* 1989: Battswood
* 1990: Lightbody's Santos

## Referències

* ↑ Fitxa Lightbodys Santos FC Arxivat 2009-02-07 a Wayback Machine.
* ↑ «South Africa Champions». RSSSF.

## Enllaços externs

* RSSSF
# Feix de plans

En matemàtiques, un feix de plans és el conjunt de tots els plans que tenen la mateixa línia comuna. També pot ser conegut com a llapis o ventall de plans.
Quan s'estén el concepte de línia a la línia a l'infinit, es pot veure un conjunt de plans paral·lels com un feix de plans que es creuen en una línia a l'infinit. Per distingir-ho de la definició més comuna, se li pot afegir l'adjectiu paral·lel, el que dona com a resultat l'expressió: feix paral·lel de plans.

## Vegeu també

* Coordenades homogènies

## Referències

* ↑ Definition on Mathworld Wolfram
* ↑ Sommerville, D. M. Y. «Classification of Geometries with Projective Metric». Proceedings of the Edinburgh Mathematical Society, 28, 1909, pàg. 25. DOI: 10.1017/S0013091500034763.
* ↑ Vitutor: Sheaf of Planes
# Feixa

«Feixa» té aquests significats:
* Cultiu en feixes o cultiu en terrasses, sistema de conreu que disposa el terreny en bancals o terrasses.
* La Feixa, diversos indrets.
* Roc de la Feixa, diversos indrets.
Viccionari
# Susanne Pastoors

Susanne Pastoors (13 de febrer de 1914 - 22 de març de 1984) va ser una atleta alemanya, especialista en llançament de javelina, que va competir durant la dècada de 1930.
En el seu palmarès destaca una medalla de plata al Campionat d'Europa d'atletisme de 1938 en el llançament de javelina.

## Millors marques

* Llançament de javelina. 44,82 metres (1938)

## Referències

* ↑ Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 volums. Darmstadt 2005 publicat a Deutsche Leichtathletik Promotion- und Projektgesellschaft
# Potencial Galvani

En electroquímica, el Potencial Galvani (conegut també com a potencial intern) defineix la diferència de potencial elèctric intern entre dues fases. El potencial Galvani d'una fase és tant més gran, com més gran és la tendència dels electrons de les partícules en sortir d'ella.
Un exemple del Potencial Galvani és la diferència de potencial elèctric intern d'un elèctrode (sòlid) i el potencial elèctric intern d'un electròlit (líquid). El potencial intern és el potencial que s'entén en un punt dins de la fase, no en els límits d'una transició de fase.
Juntament amb el potencial Volta que és la diferència de potencial que resulta entre les diferències de potencial elèctric extern de dues fases. El potencial elèctric extern és degut a les càrregues en excés de signe oposat en els límits de fase.
Són els diferents tipus de diferències de potencial que es produeixen dins les reaccion d'una Cel·la galvànica.
El nom és en honor del metge italià Luigi Galvani.
El potencial de Galvani, en principi, és mesurable només entre les fases dels propis components.

## Vegeu també

* Potencial Volta
* Potencial d'elèctrode

## Referències

* ↑ «IUPAC Gold Book, definició de la diferència de potencial Galvani.». Arxivat de l'original el 2016-08-22. [Consulta: 23 juliol 2010].
* ↑ «Galvani potential». Arxivat de l'original el 2008-12-05. [Consulta: 4 agost 2010].

## Fonts

* Gerd Wedler *: ehrbuch der Physikalischen Chemie (llibre de text de química física). VCH, Weinheim 1987, ISBN 3-527-26702-6
# Mosinee

Mosinee és una ciutat del Comtat de Marathon a l'estat de Wisconsin dels Estats Units d'Amèrica.

## Demografia

Segons el cens dels Estats Units del 2000 Mosinee tenia 4.063 habitants., 1.635 habitatges, i 1.111 famílies. La densitat de població era de 201,6 habitants per km².
Dels 1.635 habitatges en un 34,5% hi vivien nens de menys de 18 anys, en un 54% hi vivien parelles casades, en un 9,6% dones solteres, i en un 32% no eren unitats familiars. En el 26,9% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3.
Per edats la població es repartia de la següent manera: un 26,3% tenia menys de 18 anys, un 8,1% entre 18 i 24, un 30,1% entre 25 i 44, un 20,3% de 45 a 60 i un 15,2% 65 anys o més.
L'edat mediana era de 35 anys. Per cada 100 dones de 18 o més anys hi havia 89,7 homes.
La renda mediana per habitatge era de 46.109 $ i la renda mediana per família de 51.776 $. Els homes tenien una renda mediana de 34.494 $ mentre que les dones 25.572 $. La renda per capita de la població era de 18.700 $. Aproximadament el 2,8% de les famílies i el 5,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mosinee» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Mosinee». American Fact Finder. Oficina del Cens dels Estats Units, 12-01-2010.